
VORMSI VALIMISKOMISJON
OTSUS

Meie: 7.08.2026nr 18-2/7/2026
Vormsi Vallavolikogu liikme volituste peatumine ja asendusliikme määramine
Vormsi Vallavolikogu liige Madli Paulus esitas 24.07.2026 Vormsi Vallavalitsuse kaudu Vormsi valimiskomisjonile avaldus, milles avaldab soovi peatada oma volitused volikogu liikmena.

1.  Kuivõrd avalduses esinesid puudused määras valimiskomisjoni esimees avaldajale tähtaja puuduste kõrvaldamiseks. Avaldaja kõrvaldas puudused 03.08.2026 esitatud avaldusega. Parandatud avalduses palub volikogu liige, Madli Paulus, peatada tema volitused volikogu liikmena alates avalduse allkirjastamisest (so 03.08.2026) kuni 31.01.2027.

2. Kohaliku omavalitsuse korraldamise seaduse § 20 lõige 3 sätestab, et volikogu liikme volitused peatuvad ning asendusliikme volitused volikogu liikmena algavad valla või linna valimiskomisjoni otsuse jõustumisest arvates. Volikogu liikme volituste peatumine ja asendusliikme määramine vormistatakse ühe otsusega. 

Tuginedes tsiteeritud paragrahvile on Vormsi valimiskomisjon seisukohal, et puudub seadusest tulenev alus rahuldada Madli Pauluse taotlust osas, milles isik palub peatada tema volitused volikogu liikmena alates avalduse allkirjastamisest (so 03.08.2026). Kohaliku omavalitsuse korralduse seaduse § 20 lõige 3 sätestab sõnaselgelt, et volikogu liikme volitused peatuvad ning asendusliikme volitused volikogu liikmena algavad valla valimiskomisjoni otsuse jõustumisest arvates. Valimiskomisjonil puudub igasugune pädevus peatada volikogu liikme volitusi varasemalt kui valimiskomisjoni otsuse allkirjastamine.

3. Valimiskomisjon pöördus 05.08.2026 Henry Timusk poole teavitusega isiku õigusest saada volikogu liikme volitused ning küsimusega kas isik soovib osaleda volikogu töös ning kas isik vastab volikogu liikmele esitatud nõutele.

Samal päeval teavitas Henry Timusk valimiskomisjoni e – kirja teel, et soovib osaleda volikogu töös ning isikul puuduvad seadusest tulenevaid takistused, mille esinemisel kuuluks volikogu asendusliikme volitused ennetähtaegselt lõpetamisele (KOKS § 18 lg 1).

4. Kohaliku omavalitsuse korralduse seaduse § 20 lõike 1 kohaselt määrab valla valimiskomisjon volikogu liikme asemele asendusliikme. Vastavalt Vormsi valimiskomisjoni 26. november 2025 otsusele nr 18-2/27/2025"Vormsi valla volikogu asendusliikmete registreerimine" on Valimisliidu Elujõuline Vormsi asendusliige Henry Timusk.

Lähtudes eeltoodust ning võttes aluseks kohaliku omavalitsuse korralduse seaduse § 19 lõike 2 punkti 3, § 20 lõiked 1, 3 ja 4 ning Vormsi valla valimiskomisjoni 26. novembri 2025 otsuse nr 18-2/27/2025, 
Vormsi valla valimiskomisjon otsustab: 
1. Lugeda Madli Pauluse volikogu liikme volitused peatunuks alates otsuse allkirjastamisest (so 07.08.2026) kuni 31.01.2027.
2. Määrata Vormsi Vallavolikogu asendusliikmeks Henry Timusk Madli Pauluse  volituste peatumise ajaks. 
3. Avalikustada otsus Vormsi valla veebilehel. 
4. Otsus jõustub allakirjutamisel.
5. Edastada otsus viivitamata puudutatud isikutele ja volikogu esimehele.
6. Käesoleva otsuse peale võib esitada kaebuse Vabariigi Valimiskomisjonile kohaliku omavalitsuse volikogu valimise seaduses sätestatud korras.

 /allkirjastatud digitaalselt/
 
Andi Liblikman
 Vormsi valla valimiskomisjoni esimees

